cyanic-selkie/wikianc huggingface dataset:
ద్రోణ పర్వము చతుర్థాశ్వాసము
సుయోధనుడు ద్రోణుని నిందించుట
భీమసేనుడిని చూసిన కర్ణుడు అతడిని తక్కువ అంచనా వేసి ఎదుర్కొని ఇరవై బాణములు అతడి మీద వేసాడు. భీమసేనుడు ఆబాణములు త్రుంచి భీముని మీద అరవై నిశిత శరములు కురిపించాడు. వేరొక బాణము వేసి కర్ణుని కేతనము విరిచి, విల్లు విరుగ కొట్టాడు. కర్ణుడు మరొక విల్లు తీసుకుని భీముని మీద శరసంధానం చేసాడు. భీముడు తిరిగి శరసంధానం చేసి కర్ణుని విల్లు విరిచి, సారధిని, హయములను చంపాడు. కర్ణుడు వృషసేనుడి రధము ఎక్కి పారిపోయాడు. ఇది చూసి కౌరవ సేనలో కలకలం రేగింది అది విని సుయోధనుడు " ఆచార్యా ! అటు చూడండి అర్జునుడు, సాత్యకి, భీమసేనుడు సైంధవుడు ఉన్న చోటికి చేరుకున్నారు. అర్జునుడు చొరబడితే పరవా లేదు కాని సాత్యకిని, భీముని లోనికి వదలడం మీకు భావ్యమా ! ఆఖరికి సాత్యకిని ఆపలేక పోవడం మా దౌర్భాగ్యం కాక మరేమిటి " అని నిష్ఠూరంగా మాటాడాడు. ఆ మాటలకు ద్రోణుడు " సుయోధనా ! ఇక్కడ ఎవరు ఎలా వెళ్ళారు అన్నది మనకు ముఖ్యం కాదు. సైంధవుని రక్షణ మాత్రమే మనకు ముఖ్యము. ఈ రోజు యుద్ధం ఒక జూదం అందు సైంధవుడు పందెం. ఈ జూదం శకుని తెలివి తేటలతో గెలిచేది కాదు. యుద్ధకౌశలంతో గెలువతగినది. కనుక నీవు ధైర్యంగా సాగి కర్ణుడు, అశ్వత్థామ మొదలైన వీరులతో సైంధవుని కాపాడు. నేను ఇక్కడ నిలిచి అర్జున, భీమ, సాత్యకులకు పాండవ సేన సాయం అందకుండా చూస్తాను. నేను ఇక్కడ నుండి కదిలితే సైన్యం చెదురుతుంది అప్పుడు సైంధవుని రక్షించడం సాధ్యం కాని పని. నేను లేకున్న పాండవ సైవ్యాలకు ద్వారం తెరిచి నట్లే నేను నీతో రాలేను నీవు వెళ్ళు " అన్నాడు.
సుయోధనుడు పాండవ యోధులను ఎదుర్కొనుట
సుయోధనుడు ద్రోణుని మాట మన్నించి తిరిగి వెళ్ళాడు. అప్పుడు సాత్యకి కృతవర్మను జయించి అర్జునుడి వద్దకు చేరాడు. సుయోధనుడు వారి ముగ్గురను ఎదుర్కొన్నాడు. యుద్ధమాన్యుడు పక్కన ఉన్న ఉత్తమౌజుడు సుయోధనుడి మీద బాణప్రయోగం చేసి సుయోధనుడి విల్లు విరిచి, అతడి గుండెలకు గురి చూసి నిశిత బాణములతో కొట్టాడు. సుయోధనుడు మరొక విల్లు అందుకుని ఉత్తమౌజుని సారధిని, రధాశ్వములను చంపాడు. ఉత్తమౌజుడు యుద్ధమాన్యూని రథం ఎక్కి సుయోధనుడి విల్లు విరిచి, రధమును విరిచాడు. సుయోధనుడు తన రధము దిగి గధతో సాత్యకి రథం విరిచాడు. యుద్ధమాన్యూ, ఉత్తమౌజులు రథం నుoడి కిందకు దిగగానే సుయోధనుడు శల్యుని రథం ఎక్కాడు. యుద్ధమాన్యూ, ఉత్తమౌజులు తమ గధాయుధములతో శల్యసుయోధనులను చావగొట్టి వారిని రధము నుండి కిందికి త్రోసి ఆ రధము ఎక్కి అర్జునుడిని చేరుకున్నారు " అని చెప్పిన సంజయుని పలుకులు విని " అదేమిటి సంజయా ! మన వాళ్ళు కర్ణుడు పాండవులను గెలిచి మనలను కాపాడుతాడనుకుంటే ఇలా అయిందేమిటి ? కర్ణుడు ఎక్కడకు వెళ్ళాడు ఏమి చేస్తున్నాడు వివరించు " అని అడిగాడు.
భీముడు కర్ణుని ఎదుర్కొనుట
వృషసేనుడి రథము ఎకి పారి పోయిన కర్ణుడు " భీమసేనా! " అని ఎలుగెత్తి పిలిచాడు. ఆ పిలుపు విని కోపించిన భీముడు కర్ణుని మీద శరవర్షం కురిపించాడు. కర్ణుడు కూడా భీముని బాణములు తుంచి అతడి మీద అతి క్రూర బాణములు వేసాడు (ఈ సారి పూర్తి శక్తి తో యుద్ధం చేసాడు ). ఇరువురి నడుమ పోరు ఘోరమైంది. భీముడు కర్ణుని రథాశ్వములను, సారథిని చంపాడు. కర్ణుడు చికాకు పడి పక్కకు పోయి వేరొక రథం ఎక్కాడు " అన్న సంజయునితో ధృతరాష్ట్రుడు " ఛా! సుయోధనుడు ఎంతగానో నమ్మిన కర్ణుడు ఇలా చేస్తుంటే బుద్ధి హీనుడైన సుయోధనుడు ఏమనుకున్నాడో ఏమో అన్ని డంబములు పలికిన కర్ణడు ఆతరువాత ఏమి చేసాడు ? " అన్నాడు. సంజయుడు " అవమాన భారంతో రగిలిపోతున్న కర్ణుడు తిరిగి భీమసేనుడిని ఎదుర్కొన్నాడు. ఇరువురి మధ్య పోరు ఘోరమై భీమసేనుడి చేతిలో కర్ణుడి సైన్యం మొత్తము హతమైంది " అనగానే ధృతరాష్ట్రుడు " సంజయా ! కర్ణుడు అర్జునుడిని జయిస్తాడన్న అహంతోనే కదా సుయోధనుడు మదమెక్కి పాండవులతో యుద్ధానికి దిగాడే ఈ కర్ణుడు కనీసం భీమ సేనుడిని కూడా జయించ లేక పోతున్నాడు. వీడు అర్జునుడిని కృష్ణుని మిగిలిన పాండవులను గెలువగలడా. ఆనాడు శ్రీకృష్ణుని సంధి తిరస్కరించినందుకు ఫలితం అనుభవించ తప్పుతుందా ! " అన్నాడు. తన సేన మొత్తం నాశనం కావడం చూసి కర్ణుడు కోపించి భీమునిపై ముప్పై నిశిత శరములు ప్రయోగించాడు. భీముడు కర్ణుడి రధసారధిని చంపి అతడి రధాశ్వములను చంపాడు. కర్ణుడు తన రధమును తానే తోలుతూ భీమునిపై శక్తి ఆయుధమును ప్రయోగించాడు. భీముడు ఆ శక్తిని తునా తునకలు చేసి కర్ణుని తొమ్మిది వాడి అయిన బాణములతో కొట్టాడు. కర్ణుడు మరొక విల్లు తీసుకుని భీమునిపై అవిశ్రాంతంగా శరవర్షం కురిపించాడు. ఇరువురూ సింహనాదాలు చేస్తూ ఒకరితో ఒకరు పోరుతున్నారు. భీముడు కర్ణుని హయనులు చంపి, విల్లు విరిచి, కర్ణుని శరీరమంతా బాణములు గుప్పించాడు.
కర్ణుడు భీముని ఎదుర్కొనుట
భీముడి సింహనాదం విన్న కర్ణుడు కోపంతో ఊగిపోయి తిరిగి భీమసేనుడి మీదకు విజృంభించాడు. కౌరవసేనలు భీమసేనుడిని కమ్ముకున్నాయి. భీమసేనుడు వారందరితో యుద్ధం చేస్తూ వారి రధములు విరుస్తూ, కేతనములను విరిచి, రధసారధులను రధాశ్వములను చంపుతూ, కౌరవసేనలను తెగనరకసాగాడు. వారి నెత్తురు కాలువలుగా ప్రవహిస్తుంది. చావగా మిగిలిన కౌరవ సేన భీముని ఎదుట పడకుండా తప్పించుకుంటున్నారు. భీముడికి కౌరవసైన్యంలో ఎదురులేక పోయింది. కర్ణుడు మాత్రమే ఎదురుగా ఉన్నాడు. కర్ణుని నుదిటి మీద వరుసగా బాణములు నాటాడు. కర్ణుడు తిరిగి భీముని మీద నూరు బాణములు ప్రయోగించాడు. భీముడు కోపించి కర్ణుని విల్లు విరిచాడు. కర్ణుడు మరొక విల్లు తీసుకుని భీమసేనుడి మీద శర పరంపర గుప్పిస్తున్నాడు. కర్ణుడు భీముని కేతనమును పడగొట్టి, విల్లు విరిచి, సారధిని కొట్టాడు. భీముడు కర్ణుని మీద శక్తి బాణము వేసాడు. కర్ణుడు తొమ్మిది బాణములు వేసి శక్తి ఆయుధమును త్రుంచాడు. భీముడు కత్తి డాలు తీసుకున్నాడు. కర్ణుడు భీముని డాలును విరుగకొట్టాడు. భీముడు తన కత్తితో కర్ణుని విల్లు విరిచాడు. కర్ణుడు వేరే విల్లు తీసుకునే లోపు భీముడు కర్ణుడి రధము మీదకు లంఘించాడు. కర్ణుడు భయపడి తన రధము వెనుక దాక్కున్నాడు. భీముడు నలు దిక్కుల చూసి కర్ణుడు కానరాక రధము కిందకు చూసాడు. ఆ సమయంలో కర్ణుడు భీముని మీద బాణప్రయోగం చేసాడు. ఆ బాణముల ధాటికి ఆగలేని భీముడు పక్కన పడి ఉన్న శవముల గుట్టలో దూరాడు. భీముని దైన్య స్థితి చూసి కర్ణుడు అతడి మీద విల్లు పెట్టి విలాసంగా నిలబడి " ఓరి భీమసేనా! తిండిపోతా ! నీకు యుద్ధము ఎందుకురా కడుపు నిండా మింగి ఒక పక్క కూర్చొనకుండా నీకు యుద్ధమెందుకురా ! అడవిలో మృగముల మాదిరి ఆకులలములు, పచ్చి మాంసము తిన్న మీకు యుద్ధమెందుకు ఈ మిడిసి పాటు ఎందుకు అయినా నీ శక్తి తెలుసుకుని నీకు తగిన వాడితో యుద్ధం చెయ్యి కాని నాతో పెట్టుకోకు. కృష్ణార్జునుల వద్దకు వెళ్ళి తల దాచుకో పో " అని భీముని నిందించాడు.
అర్జునుడు కర్ణునితో తలపడుట
భీముని కర్ణుడు అవమానకరంగా మాటాడుట చూసి అర్జునుడు భీముని దుఃఖమును నివారించడానికి కర్ణునితో యుద్ధానికి తలపడ్డాడు. ఇది చూసి కర్ణునికి సాయంగా అశ్వత్థామ వచ్చాడు. అర్జునుడు కర్ణుని మీద ప్రయోగించిన బాణములన్నీ అశ్వత్థామ మధ్యలోనే తుంచి అర్జునుడిపై అరవై నాలుగు బాణములు వేసాడు. అర్జునుడు అశ్వత్థామను తరిమాడు. అశ్వత్థామ ఏనుగుల సేనలో దూరి తప్పించుకున్నాడు. విశోకుడు రథం సిద్ధం చేసి భీముని వద్దకు వచ్చాడు. భీముడు రధము ఎక్కి అర్జునుడి వద్దకు వచ్చాడు. ఆ సమయంలో సాత్యకి కూడా అర్జునుడి వద్దకు వచ్చాడు " అని సంజయుడు చెప్పగానే ధృతరాష్ట్రుడు సంజయా ! బలవంతులతో వైరము ఎన్నటికీ మంచిది కాదు కదా ! ఇప్పటికైనా పాండవుల రాజ్యభాగం వారికి మంచిది కదా ! నా కుమారుడు పెద్ద మూర్ఖుడు వాడికి తెలియదు ఒకరు చెప్పినా వినడు. నా మాటంటే లక్ష్యం లేని సుయోధనుడు సంధికి ఒప్పడు. నేనేమి చేయగలను ? అర్జునుడు ద్రోణుడి శకటవ్యూహములో ప్రవేశించగానే సైంధవుడు సగం చచ్చాడు. సాత్యకి, భీమసేనులు వచ్చి చేరిన పిమ్మట సైంధవుని చావు ఇక తధ్యం " అన్నాడు.
భూరిశ్రవసుడి కథ
భూరిశ్రవసుడి మరణం గురించి వన్న ధృతరాష్ట్రుడు " సంజయా! మహా బలవంతుడైన సాత్యకి భూరిశ్రవసుడి చేత ఎందుకు అవమానాల పాలైయ్యాడు " అని అడిగాడు. సంజయుడు " మహారాజా ! చంద్ర వంశపు రాజైన యయాతి మహారాజు వలన వచ్చిందే యాదవ కులము. యాదవ కులమున పుట్టి దేవమీఢుని కుమారుడు శూరుడు అతడి కొడుకు వసుదేవుడు. దేవకుడనే రాజు తన కుమార్తె దేవకికి స్వయం వరం ప్రకటించగానే యాదవకుల రాజైన శిని దేవకిని వసుదేవుడికి ఇచ్చి వివాహం జరపాలని స్వయంవరానికి వచ్చిన రాజులను ఓడించి బలవంతంగా తీసుకు పోయాడు. అప్పుడు శినిని ఎవరూ ఎదిరించి నిలువ లేకపోగా సోమదత్తుడు మాత్రం ఎదుర్కొని యుద్ధం చేసాడు. ఇరువురు ఘోరంగా పోరాడిన పిదప శిని సోమదత్తుని ఓడించి అతడి జుట్టు పట్టుకుని ఈడ్చి చంపక వదిలాడు. ఆ అవమాన భారం భరించ లేక సోమదత్తుడు రాజ్యం విడిచి అడవులకు వెళ్ళి శివుని గురించి ఘోర తపమాచరించాడు. శివుడు ప్రత్యక్షం అయ్యాడు అప్పటికి శిని, అతడి కుమారుడు చనిపోయారు కనుక శిని మనుమడైన సాత్యకిని ఓడించే కుమారుడిని ప్రసాదించమని అడుగగా శివుడు అందుకు అంగీకరించాడు. శివుని వరప్రభావంతో సోమదత్తుడికి భూరిశ్రవసుడు పుట్టాడు. కనుక భూరిశ్రవసుడి చేతిలో సాత్యకి అవమానం పొందాడు " అని చెప్పాడు.
సాత్యకి భీమార్జునులు కర్ణుని ఎదుర్కొనుట
అలా సాత్యకి చేతిలో భూరిశ్రవసుడు మరణించగానే అర్జునుడు తన రధమును సైంధవుడు ఉన్న వైపుకు పోనిచ్చాడు. సుయోధనుడు, అశ్వత్థామ, కర్ణుడు మొదలైన వారు అర్జునుడిని ఎదుర్కొన్నారు. సాత్యకి కర్ణుని ఎదుర్కొన్నాడు. కృష్ణుడు పాఛజన్యం పూరించగానే ముందు రోజు కృష్ణుడు చెప్పినట్లే దారుకుడు రథం సిద్ధం చేసి తీసుకు వచ్చి వారి ముందు నిలిపాడు. ఆ రధము గరుఢ ధ్వజముతో, శైల్య, సుగ్రీవ, మేఘపుష్ప, వలాహకము, అను హయములు కట్టి ఉన్నాయి. శ్రీకృష్ణుడు సాత్యకితో " తమ్ముడా ! ఆ రథము ఎక్కి కర్ణునితో యుద్ధము చేయి " అన్నాడు. సాత్యకి ఆ రధమును అధిరోహించి కర్ణుని ఎదుర్కొన్నాడు. ఇది ఆశ్చర్యంగా చూస్తున్న అర్జునుడి చూసి శ్రీకృష్ణుడు " ఆర్జునా! తరువాత ఆశ్చర్యపడవచ్చు ముందు సైంధవుడిని కనిపెట్టు " అన్నాడు.అర్జునుడు సాత్యకి ఎలా అని అడుగగా కృష్ణుడు " సాత్యకి కర్ణులు ఒకరికి ఒకరు తీసిపోరు. సాత్యకిని నా చక్రరక్షకులు రక్షిస్తారు. వారి సంగతి విడిచి సైంధవుని వెదుకుట మన కర్తవ్యం " అన్నాడు. రెట్టించిన ఉత్సాహంతో సాత్యకి కర్ణుని శరీరం తూట్లు పడేలా కొట్టి, రధము విరుగ కొట్టి కేతమును తుంచు, రధాశ్వములను చంపి, సారధిని చంపాడు. అది శ్రీకృష్ణుని రధము కనుక దారుకుడు దానిలో సమృద్ధిగా ఆయుధములు పెట్టాడు కనుక సాత్యకి కర్ణుని అతడి సేనను తరిమి తరిమి కొట్టాడు. నీ కుమారులు వేరొక రధమును తీసుకు వచ్చి కర్ణుడి ముందు నిలిపారు. కర్ణుడు ఆ రధము ఎక్కి సాత్యకిని ఎదుర్కొన్నాడు. కర్ణుడి చేత అవమానం పొందిన భీముడు తల వంచుకుని అర్జునుడి వద్దకు వచ్చి కర్ణుడు అన్న మాటలన్నీ చెప్పి " తమ్ముడూ ! నేను వెంటనే కర్ణుడికి తగిన గుణపాఠం చెప్పాలి " అన్నాడు. అర్జునుడు " అన్నయ్యా ! నిన్ను అనడం నన్ను అన్నట్లే కనుక నేను వెంటనే వెళ్ళి కర్ణుని మదం అణుస్తాను " అన్నాడు. శ్రీకృష్ణుడు కర్ణుడి ఎదుట రథం నిలపగానే అర్జునుడు " ఏరా కర్ణా! మా అన్నయ్య భీమసేనుడిని తూలనాడతావా! భీమసేనుడు తరిమినప్పుడు సిగ్గు లేకుండా వెనక్కు పరిగెత్తావే అప్పుడు నిన్ను ఎవరైనా తిట్టారా ! యుద్ధంలో ఒక సారి ఓడుట ఒక సారి గెలుచుట సహజము కాదా ! ఒక్క సారి భీమసేనుడి మీద పైచేయి కాగానే ఇంత గర్వమా ! ఇప్పుడు సాత్యకి చేతిలో నీవు ఓడి పోలేదా ! ఎంతటి విశారదులకైనా గెలుపోటములు సహజం నీ బుద్ధి పోనిచ్చుకున్నావు కాదు. మా చేతులో ఎన్ని సార్లు ఓడిపోయావు నేను లేనప్పుడు నా కుమారుని అభిమన్యుని అందరు కలసి చంపారు. ఇప్పుడు నేను నీ కుమారుని వృషసేనుడిని నీ కళ్ళ ముందే చంపుతాను నిన్నే కాదు నిన్న నా కుమారుడిని అధర్మంగా చంపిన అందరినీ ఏం చేస్తానో చూస్తూ ఉండండి " అంటూ కర్ణుడిని తరిమాడు. అప్పుడు కౌరవసేన అర్జునుడిని ఎదుర్కొంది. పోరు ఘోరం అయింది. పొద్దు వాలసాగింది.
ఆవిరి
బాష్పీకరణ అనేది సాధారణంగా గది ఉష్ణోగ్రత మరియు వాతావరణ పీడనం వద్ద ఘన లేదా ద్రవ స్థితిలో ఉండే పదార్ధం యొక్క వాయు దశను సూచిస్తుంది. "బాష్పీకరణ" అనే పదాన్ని తరచుగా "వాయువు"తో పరస్పరం మార్చుకుంటారు, అయితే ఇది ప్రత్యేకంగా సాధారణ పరిస్థితుల్లో ఘన లేదా ద్రవంగా ఉండే పదార్ధం యొక్క వాయు దశను సూచిస్తుంది. "బాష్ప పీడనము" అనే పదం ఇచ్చిన ఉష్ణోగ్రత వద్ద దాని ఘనీభవించిన దశ (ఘన లేదా ద్రవ)తో సమతౌల్యంలో బాష్పీకరణ ద్వారా ఒత్తిడిని వివరించడానికి ఉపయోగిస్తారు. ఈ పీడనం ఉష్ణోగ్రత మరియు పదార్ధం యొక్క లక్షణాలపై ఆధారపడి ఉంటుంది మరియు ఇది పదార్ధం యొక్క ఆవిరైన లేదా ఉత్కృష్టంగా మారే ధోరణికి కొలమానం. మసలుట, యింకిపోవడము మరియు ఉత్కృష్టతతో సహా అనేక భౌతిక ప్రక్రియలలో బాష్పీకరణ ముఖ్యమైనది. ఈ ప్రక్రియలు శక్తి, సాధారణంగా వేడిని జోడించడం ద్వారా ఒక పదార్థాన్ని ఘనీభవించిన దశ (ఘన లేదా ద్రవ) నుండి ఆవిరి దశ (వాయువు)గా మార్చడం. బాష్పీకరణ యొక్క లక్షణాలు, దాని పీడనం మరియు కూర్పుతో సహా, వ్యవస్థ యొక్క ఉష్ణోగ్రత మరియు పీడనం మరియు పదార్ధం యొక్క లక్షణాలపై ఆధారపడి ఉంటుంది.
ఉదాహరణలు
E-సిగరెట్లు ఏరోసోల్‌లను ఉత్పత్తి చేస్తాయి, ఆవిరిని కాదు.
మూలాలు
వర్గం:వాయువులు
మంథర
మంథర, రామాయణంలో దశరథుని భార్య కైకేయి సేవకురాలు. దశరథ మహారాజుతో కైకేయి వివాహం జరగక ముందు నుండి మంథర, కైకేయి కుటుంబంలో ఆమెతో నివశించింది. దశరథ మహారాజుతో కైకేయి వివాహం జరిగిన తరువాత నమ్మకమైన పని మనిషిగా, అయోధ్యకు కైకేయితో కలసి వచ్చింది. మంథర ఆలోచనలు గతం నుండి భయం కలిగంచే విధంగా ఉంటాయి. స్వభావం అసహ్యకరంగా ఉంటుంది.ఆమె కపటబుద్ధితో వాక్చాతుర్యం కలిగిన మహిళ. అమె అనుకున్నది సాధించటానికి, లేదా పొందటానికి మార్గాన్ని అనుకూలంగా మార్చగలదు. తను అనుకున్నదానికి మరింత బలం చేకూరటానికి నిరంతరం పథకం వేస్తుంది. దశరథుని కొలువులో మంథర స్థానం కైకేయి స్థితిగతులపై ఆధారపడి ఉన్నాయి. దశరథునకు తన భార్యలందరిలో కౌసల్యపై ప్రేమ ఎక్కువ. కైకేయి మనస్సు పొందటానికి కౌసల్య పట్ల అభద్రత, అసూయ కలిగించటానికి వెనకాడేది కాదు.
శ్రీరామునిపై మంథర పగ
ఒకరోజు  పిల్లలు ఆడుతున్నప్పుడు పిల్లలను చూసుకోవాలని మంథరకు కైకేయి చెపుతుంది. తాను చేసే సాధారణ పనులను అయిష్టంగానే వదిలివేసి వెళ్లింది. ఐదేళ్ల క్రితం ఒంటరి కొడుకు పుట్టాలని ఎంతో ఆశగా ఎదురుచూస్తున్న దశరథడుకు ఇప్పుడు నలుగురు కొడుకులు ఉన్నారు. వారు ఉషారుగా పరిగెత్తుకుంటూ ఆడుకోవటం మంథర గమనించింది. వారు తమకు తోచిన విధంగా బాణాలను, చెక్క కత్తులను ఉపయోగించి పురాణ యుద్ధాలు చేస్తుంటారు. వారి ఆటలలో ఒకానొక సమయంలో రాముడు భరతుడుపై కఠినంగా మారడం ప్రారంభించినప్పుడు మంథర జోక్యం చేసుకుని వారించింది. చిన్న పిల్లవాడైన రాముడు ఒక చిన్న సేవకురాలు తనకు ఆదేశాలు ఇస్తుందనే కోపంతో, రాముడు ఆమెను వెనుకవైపు ఒక ఆట బాణంతో కాల్చి, ఆమె రూపాన్ని అవహేళన చేస్తాడు. దానితో మంథర మనస్తాపానికి గురై తన నివాస గృహానికి పరిగెత్తింది. రాముడు ఆశ్చర్యపోతాడు. అతని చర్యలు ఆమెను బాధిస్తాయి అని ఊహించలేదు. రాముడు దానికి పశ్చాత్తాపంతో, విషయం ఎంత చిన్నగా లేదా అప్రధానంగా కనిపించినా, అన్ని జీవులతో ఎల్లప్పుడూ దయ చూపిస్తానని ప్రమాణం చేస్తాడు. ఈ పరిణామం మంథర విచారానికి, కోపానికి దారితీసింది.
ఆమె రూపం కారణంగా జీవితాంతం పేలవంగా ప్రవర్తించబడింది. ఆమె ఏ తప్పు ద్వారా బాధపడింది, తనను హింసించిన వారందరిపై ప్రతీకారం తీర్చుకోవాలని ఆమె నిర్ణయించుకుంది. ఆమె తన ఆలోచనలను చిన్న పిల్లవాడైన రాముడపై కేంద్రీకరించింది. కచ్చితంగా, దశరథడుకు ఇష్టమైన కుమారుడిగా, రాముడు సింహాసనాన్ని వారసత్వంగా పొందగలడని గ్రహించింది.
వివాహ ఒప్పందంలో భాగంగా, తన కుమారుడు సింహాసనాన్ని విజయవంతం చేస్తానని దశరథడు కైకేయికి రహస్యంగా వాగ్దానం చేసాడని, ఆమెకు కైకేయి గతంలో ఆమెను నమ్మి చెప్పిన మాటలు గుర్తుకు వచ్చాయి. ఈ ఒప్పందం గురించి కొద్ది మందికి మాత్రమే తెలుసు.అది గుర్తుకు రాగానే మంథర నోరు చీకటి నవ్వుతో విస్తరిస్తంది. ఆమె ప్రతీకారం కోసం ప్రణాళికలు చక్కగా గుర్తుకు వస్తున్నాయి.
రాముడుపై మంథర ప్రతీకారం
శ్రీరాముని పట్టాభిషేకం జరుగబోతున్న వార్త విని పట్టణమంతా కోలాహలంగా ఉన్న సమయంలో మంథర కైకేయి మనసు విరిచి, దశరథుడు కైకేయికి ఇచ్చిన వరాలను గుర్తుచేసి, భరతునకు పట్టాభిషేకం చేయవలసిందిగా కోరమని, శ్రీరాముడిని వనవాసానికి పంపవలసిందిగా కోరుటకు ఇది సరియైన అవకాశమని కైకేయికి నూరిపోసింది. ఈ విధంగా మంథర తన కుయుక్తులతో కైకేయి మనసు విరిచి, శ్రీరాముడు పద్నాలుగు సంవత్సరాలు రాజ్యం విడిచి, అరణ్యవాసం చేయటానికి ప్రధాన కారణంగా చరిత్రలో నిలిచిపోయింది.
బయటి లింకులు
వర్గం:పురాణ పాత్రలు
మిరపకాయ
thumb|కుబనెల్లే మిరపకాయలు
బాబు చోటేలాల్ శ్రీవాత్సవ
బాబు చోటేలాల్ శ్రీవాత్సవ (28 ఫిబ్రవరి 1889 - 18 జూలై 1974) ఛత్తీస్‌గఢ్‌కు చెందిన భారత స్వాతంత్ర్య సమరయోధుడు.
మిరపకాయ
మిరపకాయ నాహూటల్‌ చిల్లీ నుంచి ఉద్భవించిన ఈ పదాన్ని చిల్లీ పెప్పర్, చిల్లి అని కూడాసంభోదిస్తుంటారు. ఇది సొలనేసి కుటుంబం, మిరప కాప్సికమ్ తరగతికి చెందిన మొక్కలకు కాచే కాయ.
మిరపకాయలనేవి మొదట అమెరికాలోవెలుగుచూశాయి. అమెరికాలో యూరోపియన్లు కాలిడిన తర్వాత, మిరపకాయలకు సంబంధించిన అనేక రకాలు ప్రపంచవ్యాప్తంగా విస్తరించడంతో పాటు ఆహారం, ఔషధాల తయారీల్లో ఉపయోగించడం ప్రారంభమైంది. భారతదేశంలో గుంటూరు, పరిసరజిల్లాలు మిరపపంటకు ప్రసిద్ధి. ఈ పంట డిసెంబరు నుండి మే వరకు కోతలు వుంటాయి. భారత మసాల మండలి ప్రకారం సంవత్సరానికి 2,80,000 టన్నుల పంట పండుతున్నది. ఇంకా ఇతర రకాలు దేశంలో పలు చోట్ల ప్రసిద్ధికెక్కాయి.
బాబు చోటేలాల్ శ్రీవాత్సవ
జననం
బాబు చోటేలాల్ శ్రీవాత్సవ 28 ఫిబ్రవరి 1889 న ఛత్తీస్‌గఢ్‌ లోని కాండెల్‌లో జన్మించాడు. ఇతను పిటి సుందర్‌లాండ్ శర్మ, పిటి నారాయణరావు మేఘవాలే లతో కలిసి జాతీయోద్యమంలో పాల్గొన్నాడు..
మిరపకాయ
మిరపకాయలు ఘాటుగా వుంటాయి. తెలుగు వారికి మిరపకాయలను కూరలలో వాడటంతోపాటు, వాటితో చేసిన బజ్జీలను తినడం చాలా ఇష్టం. మిరప పండ్లను తాజాగా లేదా ఎండిన రూపంలో ఉపయోగించడం జరుగుతోంది.దీనిని సుదీర్ఘకాలం పాటు నిల్వచేయడానికి వీలుగా వాటిని ఎండబెట్టడం జరుగుతోంది. అలాగే తాజా మిరప పండ్లను ఊరగాయ వేయడం ద్వారా కూడా దీర్ఘకాలం నిల్వచేయడం జరుగుతోంది. మిరపకాయలను వంటలలో, వైద్యపరంగా, రక్షణకు, మనస్సుని దిటవు పరచుకోటానికి, ఆహర పరిరక్షణకు, ఆత్మ రక్షణకు వాడుతారు.
అరవీటి వంశము
వర్గం:విలీనం నుండి దారిమార్పు తరగతి వ్యాసాలు
బాబు చోటేలాల్ శ్రీవాత్సవ
జాతీయోద్యమంలో పాత్ర
రైతులను పోషిస్తూ, బ్రిటిష్ రాజుల నిరంకుశత్వానికి వ్యతిరేకంగా ఇతను మొట్టమొదటి ఉద్యమం చేశాడు. 1922లో సిహవాలో శ్యామ్ లాల్ సోమ్ నాయకత్వం లో జంగిల్ సత్యాగ్రహం జరిగింది దానికి బాబు చోటేలాల్ శ్రీవాత్సవ పూర్తి మద్దతు ఇచ్చాడు. 1930లో రుద్రి సమీపంలోని బ్యాండ్‌వాగాన్‌లో కూడా జంగిల్ సత్యాగ్రహం చేయాలని నిర్ణయించినప్పుడు, బాబు సాహిబ్ అందులో చురుకైన పాత్ర పోషించాడు. ఆ తర్వాత అతడిని అరెస్టు చేసి జైలుకు పంపారు.} అక్కడ అతడిని చాలా హింసించారు. 1933 లో, ఛత్తీస్‌గఢ్‌లో మహాత్మా గాంధీ తన రెండవ పర్యటనలో ధమార్తికి వెళ్లాడు. అక్కడ, అతను బాబు చోటే లాల్ నాయకత్వాన్ని ప్రశంసించాడు. 1937 సంవత్సరంలో, శ్రీవాత్సవ దంతారి మునిసిపాలిటీ కార్పొరేషన్ అధ్యక్షుడిగా ఎన్నికయ్యాడు. 1942 క్విట్ ఇండియా ఉద్యమంలో కూడా బాబు సాహిబ్ చురుకైన పాత్ర పోషించాడు.
మిరపకాయ
చరిత్ర
అమెరికాలోని ప్రజల ఆహారంలో మిరపకాయలు భాగం కావడమనేది దాదాపు క్రీ.పూ. 7500 నాటినుంచే ప్రారంభమైంది. పురాతత్వశాస్త్ర సాక్ష్యాధారాల ప్రకారం, నైరుతి ఈక్విడార్‌లో కొలువై ఉన్న ప్రాంతాల్లో 6000 సంవత్సరాలకు పైగా కాలం నుంచి మిరపకాయల పెంపకం అమలులో ఉంటోంది. అలాగే మధ్య, దక్షిణ అమెరికాల్లో మొట్టమొదట సాగు చేయబడిన పంటల్లో మిరప కూడా ఒకటిగా ఉండడంతో పాటు ఈ పంట స్వపరాగ సంపర్కం లక్షణం కలిగిఉంటోంది.
మిరపకాయలను మొట్టమొదటగా గుర్తించిన వారిలో క్రిస్టోఫర్ కొలంబస్ కూడా ఒకరు. ఆయన వీటిని (కరీబియన్‌లో కనుగొన్నారు), కనుగొన్న సమయంలో "పెప్పర్స్" అని సంబోధించారు. ఇతర ఆహారపదార్థాల మాదిరిగా కాకుండా కారంగా ఘాటైన రుచితో యూరోప్‌లో అప్పటికే సుపరిచితమైన పిపెర్ తరగతికి చెందిన నలుపు, తెలుపు పెప్పర్ (మిరియాలు) వలే ఉండడమే అందుకు కారణం. దీనితర్వాత యూరోప్‌లో పరిచయమైన మిరపకాయలు స్పానిష్, పోర్చుగీసు మఠాలకు చెందిన తోటల్లో ఔషధపరమైన మొక్కలుగా పెంచబడేవి. అయితే, సదరు మఠాల్లో ఉండే సన్యాసులు ఈ మిరపకాయలను వంట సంబంధిత అంశాల్లో ప్రయోగించి చూడడంతో పాటు మిరపకాయల్లో ఉండే కారం అనే గుణం నల్ల మిరియాల ఉపయోగానికి ప్రత్యామ్నాయంగా ఉంటుందనే విషయాన్ని గుర్తించారు. ఎందుకంటే, ఆరోజుల్లో ఈ నల్ల మిరియాలనేవి అత్యంత ఖరీదైనవిగా ఉండేవి. ఈ కారణంగా అప్పట్లో కొన్ని దేశాల్లో వీటిని చట్టబద్దమైన ద్రవ్యంగా కూడా వినియోగించేవారు.
బాబు చోటేలాల్ శ్రీవాత్సవ
మరణం
18 జూలై 1976 న కాండెల్‌లో బాబు చోటేలాల్ శ్రీవాత్సవ మరణించాడు.
మిరపకాయ
చరిత్ర
మిరపకాయలను కొలంబస్ కనుగొన్న తర్వాత ప్రపంచవ్యాప్తంగా వీటిని సాగుచేయడం ప్రారంభమైంది. 1493లో వెస్టిండీస్‌కి రెండో నౌకాయానం చేసిన కొలంబస్‌కు ఫిజీషియన్ అయిన డిగో అల్వరేజ్ చన్కా, మొట్టమొదటగా మిరపకాయలను స్పెయిన్‌కు తీసుకొని పోవడంతో పాటు వాటి వైద్యపరమైన ప్రభావాల గురించి 1494లో అక్షరబద్దం చేశారు.
మరోవైపు అప్పట్లో ఆసియాతో వాణిజ్య సంబంధాలు నెరుపుతున్న స్పానిష్ కాలనీ అయిన మెక్సికో నుండి మిరపకాయలు మొదట ఫిలిప్పైన్స్‌కు వ్యాపించడంతో పాటు అటుపై భారతదేశం, చైనా, ఇండోనేషియా, కొరియా, జపాన్‌లకు సైతం వేగంగా విస్తరించాయి. ఇలా పలుదేశాలకు విస్తరించిన మిరపకాయలు నెమ్మదిగా అక్కడి స్థానిక వంటకాల్లో భాగమయ్యాయి.
బాబు చోటేలాల్ శ్రీవాత్సవ
మూలాలు
వర్గం:భారత స్వాతంత్ర్య సమర యోధులు
మిరపకాయ
చరిత్ర
స్పెయిన్ నుంచి మిరపకాయలను పొందిన పోర్చుగీస్ వీటిని భారతదేశంలో సాగుచేయడం సైతం మిరప అనేది అన్ని దేశాలకు విస్తరించడానికి మరో ముఖ్యమైన కారణంగా నిలిచింది. అప్పట్లో మిరపకాయలనేవి పోర్చుగీస్ కాలనీ ప్రాంతమైన భారతదేశంలోని గోవా ప్రాంతంలోని వంటకాల్లో (ఉదాహరణకు భారతీయత అన్వయింపబడిన పోర్చుగీసు వంటకమైన విందాలూ) ప్రముఖంగా దర్శనమిచ్చేవి. ఈ విధంగా మెళ్లగా విస్తరించడం ప్రారంభించిన మిరపకాయలు భారతదేశం నుండి మధ్య ఆసియా, టర్కీల ద్వారా హంగరీ వరకు వ్యాపించాయి. హంగరీలో ఇవి పాప్రికా రూపంలో జాతీయ సుగంధద్రవ్యంగా మారాయి.
జాతులు, సాగు రకాలు
right|thumb|కయెన్నే మిరప
మిరపకు సంబంధించి కింది పేర్కొన్న ఐదు జాతులు ప్రముఖంగా సాగులో ఉన్నాయి:
left|thumb|upright|మెక్సికో నుండి వేరుచేయబడిన బొంత మిరప పండ్లు సాధారణంగా ఉపయోగించే జాతులు కేవలం కొన్ని మాత్రమే ఉన్నప్పటికీ, వంటకు ఉపయోగించడంలో భాగంగా వివిధ రకాల పేర్లతో అనేక రకాల సాగు పద్ధతులు, మిరపకాయల తయారీ విధానాలు అమలులో ఉన్నాయి. ఉదాహారణకు పచ్చని, ఎర్రని బొద్దు మిరపకాయలు రెండూ కూడా ''సి. ఆనమ్'' అనే ఒకే రకం జాతి నుంచి సాగు చేయబడుతాయి, అయితే, పక్వానికి రాని దశలో ఈ మిరపకాయలు పచ్చని రంగులో ఉంటాయి. జలపెనో, పోబ్‌లానో అంటారు. ఎండిన దశలో వీటిని ఆంకోగా పిలుస్తారు, న్యూ మెక్సికో ఇది చిల్, అనాహియమ్, సెరానో,, ఇతర సాగు రకాల వంటివి సైతం ఈ జాతుల్లో ఉన్నాయి.
బొద్దు మిరపకాయలు, తీపి మిరపకాయలు,, ఘాటైన మిరపకాయల రూపంలో మిరపకాయలనేవి సాధారణంగా మూడు బృందాలుగా విభజింపబడుతాయి. చాలావరకు ప్రసిద్ధి చెందిన మిరప రకాలన్నీ పైన పేర్కొన్న విభాగాల్లోనూ లేదా ఆయా రకాల మధ్య చోటు చేసుకున్న సంకర రూపాల్లోనో భాగంగా ఉంటాయి.,
ఘాటుదనం
thumb|హోస్టన్, టెక్సాస్‌లోని ఒక కిరాణా దుకాణంలో ప్రదర్శనకు ఉంచిన ఘాటైన మిరపకాయలు, స్కోవిల్ స్కేలు వివరించే ఒక బోర్డు మిరపకాయలకు సహజ గుణమైన ఘాటుదనాన్ని అందించే అంశాలు వాటిలో లోపల గానీ లేదా పై భాగంలో గానీ ఉండవచ్చు. వీటిలో క్యాప్‌సైసిన్ (8-మిథైల్-ఎన్ -వనిల్లైల్-6-నోనెనామిడ్), అనేక సంబంధిత రసాయనాలు భాగం వహిస్తాయి, వీటన్నింటినీ కలిపి క్యాప్‌సైసినాయిడ్స్ అంటారు. విపరీతమైన మంటను కలిగించే ఆయుధంగా ఉపయోగించే పెప్పర్ స్ప్రేలో క్యాప్‌సైసిన్ అనేది ప్రధాన అంశంగా ఉంటుంది.
వినియోగించే సమయంలో, క్యాప్‌సైసినాయిడ్స్ అనేవి నోరు, గొంతు భాగాల్లోని నొప్పి గ్రాహకాలుతో బంధాన్ని ఏర్పాటు చేస్తాయి. ఈ కారణంగానే మిరపకాయలను తిన్న సమయంలో ఈ భాగాలు ఘాటుదనాన్ని గుర్తించగలుగుతాయి. మిరపకాయల్లోని క్యాప్‌సైసినాయిడ్స్ ద్వారా క్రియాశీలకం అయినపుడు నోరు, గొంతులో ఉన్న గ్రాహాకాలు తాము ఘాటైన పదార్థం చేత ప్రభావితమవుతున్నామనే సందేశాన్ని మెదడుకు అందజేస్తాయి. దీంతో హృదయ స్పందన రేటును పెంచడం, చెమట పట్టడాన్ని అధికం చేయడంతో పాటు ఎండార్ఫిన్‌ను విడుదల చేయడం ద్వారా మంట కలుగుతున్న భావానికి మెదడు ప్రతిస్పందన వ్యక్తం చేస్తుంది. 2008లో విడుదలైన ఒక అధ్యయనం పేర్కొన్న ప్రకారం, ఎ టి పి యొక్క హైడ్రాలసిస్ ద్వారా ఉత్పత్తి అయిన శక్తిని శరీర కణాలు ఏవిధంగా ఉపయోగించుకుంటాయనే అంశాన్ని క్యాప్‌సైసిన్ మార్చివేస్తుంది. సాధారణ హైడ్రాలసిస్ ప్రక్రియలో సార్కోప్లాస్మిక్ రెటికులమ్‌లోకి కాల్షియం ఆయాన్లు చలించడం కోసం సెర్కా ప్రొటీన్ అనేది ఈ శక్తిని ఉపయోగించుకుంటుంది. అయితే, ఈ ప్రక్రియ జరిగే సమయంలో క్యాప్‌సైసిన్ భాగస్వామ్యం వహించినట్టైతే, సెర్కా ఆకారాన్ని అది మార్చివేస్తుంది. ఆవిధంగా అది ఆయాన్ చలనాన్ని తగ్గించివేస్తుంది; తత్ఫలితంగా ఎ టి పి శక్తి (ఆయాన్లను ముందుకు కదించేందుకు ఇది ఉపయోగపడుతుంది) వేడి రూపంలో విడుదలవుతుంది.
మిరపకాయల్లోని "ఘాటు" (వేడి) ని చారిత్రకంగా స్కోవిల్ హీట్ యూనిట్స్ (ఎస్ హెచ్ యు) లో కొలుస్తారు. రుచిని గుర్తించే చెప్పే కొంతమంది వ్యక్తులు గుర్తించలేని స్థాయికి ఒక మిరప రకంలోని ఘాటుదనం తగ్గిపోయేందుకు అది ఏస్థాయి చక్కర ద్రావణంలో కరిగించబడాలనే అంశాన్ని ఆధారం చేసుకుని ఈ రకమైన కొలతను నిర్థారిస్తారు. ఈ రకమైన పరీక్షలో భాగంగా బొంత మిరప సున్నఎస్ హెచ్ యు యూనిట్ల ర్యాంకును పొందితే, న్యూ మెక్సికో పచ్చరంగు మిరపకాయలు 1,500 ఎస్ హెచ్ యుని, జలపెనోస్ 2,500–5,000 ఎస్ హెచ్ యు ని,, హబానెరోస్ 300,000 ఎస్ హెచ్ యు యూనిట్ల ప్రమాణాన్ని నమోదు చేస్తాయి. ఎస్ హెచ్ యు రేటింగ్ యొక్క పరిమాణాత్మక విశ్లేషణకు సంబంధించిన ఆధునికమైన సాధారణ పద్ధతిలో భాగంగా ఒక మిరప రకంలోని క్యాప్సినాయిడ్ పరిమాణాన్ని నేరుగా మదింపు చేయడం కోసం హై పెర్ఫార్మెన్స్ లిక్విడ్ క్రొమటోగ్రఫీని ఉపయోగించడం జరుగుతోంది. స్వచ్ఛమైన క్యాప్‌సైసిన్ అనేది ఒక హైడ్రోఫోబిక్, రంగు రహితం, వాసనరహితంగా ఉండడంతో పాటు గది ఉష్ణోగ్రత వద్ద స్పటికాకారం మొదలుకొని మైనపు ముద్దల రూపంలో ఉండడంతో పాటు 16,000,000 ఎస్ హెచ్ యు ఘాటుదనాన్ని కలిగిఉంటుంది.
ప్రస్తుతం ఈ రికార్డు కలిగిన రకం
గిన్నిస్ వరల్డ్ రికార్డ్స్ ప్రకారం, 2011 ఫిబ్రవరి 25 నాటికి, ప్రపంచంలోనే అతి ఘాటైన (కారం కలిగిన) మిరప రకంగా నాగా విపెర్ నిలుస్తోంది. 1,382,118 SHU స్కోవిల్ రేటింగ్‌తో అది ఈ ఘనతను సొంతం చేసుకుంది. అయితే, పైన పేర్కొన్న రికార్డు సైతం కొద్దిరోజుల్లోనే తుడిచిపెట్టుకుపోయే అవకాశముంది. "ట్రినిడాడ్ స్కార్పియోన్ బచ్ T" చిల్లీ పేరుతో 2.5 cm (1 అంగుళం) పొడవుతో ఆస్ట్రేలియాలో సాగుచేయబడుతోన్న ఒకరకం మిరప 1,463,700 SHUతో త్వరలోనే సరికొత్త రికార్డు నెలకొల్పే అవకాశముంది.
చరిత్ర
అయితే, ప్రస్తుతం మిరప పండే దేశాల మధ్య స్కోవిల్ రేటింగ్‌ల విషయంలో విపరీతమైన వివాదం నెలకొనడంతో పాటు "ప్రపంచపు అతి ఘాటైన" అనే నిర్ణయాన్ని వెలువరించడం కోసం అనేక మిరప రకాలపై అత్యంత కఠినమైన శాస్త్రీయ ప్రమాణాలను అమలుచేయడం జరుగుతోంది.
వంటకాల్లో ఉపయోగాలు
left|thumb|థాయ్ మిరప.ఆఫ్రికన్ బర్డ్‌సే రకాన్ని పోలిన మిరప రకం, దాని పరిమాణానికి సంబంధించిన పరిగణించదగిన బలాన్ని అది ప్రదర్శిస్తోంది.
మిరప పండ్లును తాజాగా లేదా ఎండిన రూపంలో ఉపయోగించడం జరుగుతోంది. మిరపను సుదీర్ఘకాలం పాటు నిల్వచేయడానికి వీలుగా వాటిని ఎండబెట్టడం జరుగుతోంది. అలాగే తాజా మిరప పండ్లను ఊరగాయ వేయడం ద్వారా కూడా దీర్ఘకాలం నిల్వచేయడం జరుగుతోంది.
ఎండు మిరపను మళ్లీ పచ్చిగా ఉండే రూపానికి తెచ్చి చేసే కొన్ని మెక్సికన్ చిల్లీస్ రెల్లెనోస్ వంటకాల్లో వైవిధ్యాలు ఉండడం, ఇతరులు ఎండిన మిరపకాయలను పచ్చడిలా చేయడానికి ముందు వాటిని పచ్చిగా చేయడం జరుగుతున్నప్పటికీ, ఎండిన మిరపకాయలను తరచూ పొడిగా చేయడమే జరుగుతోంది. పొగబెట్టడం ద్వారా కూడా మిరపకాయలను ఎండిన స్థితికి తేవచ్చు. జలపెనో రకానికి చెందిన మిరపను పొగబెట్టడం ద్వారా ఎండిన స్థితిలో ఉండే చిపోట్లే మిరపని తయారుచేస్తారు.
పోబ్లానో లాంటి అనేక తాజా మిరప రకాలు కఠినంగా ఉండే పై పొరను కలిగి ఉండడం వల్ల వండేటప్పడు సైతం అవి ఏమాత్రం చెదరవు. వంటల్లో భాగంగా మిరపకాయలను మొత్తంగా లేదా పెద్ద ముక్కల రూపంలో, వేయించి, లేదా ఇతర విధానాల్లో పైపొరని మాడేలా చేయడం లాంటి విధానాలను అనుసరించడం ద్వారా మిరపకాయల లోపల ఉండే కండ భాగాన్ని పూర్తిగా ఉడికేలా చేయడం జరుగుతుంది. మిరపకాయలు చల్లగా ఉండే సమయంలో వాటిపైన ఉండే చర్మం సాధారణంగా సులభంగా ఊడి వస్తుంది.
మిరప చెట్ల పత్రాలు సైతం కొద్దిగా చేదుగా ఉంటాయే తప్ప కారం విషయంలో మాత్రం అదే చెట్టు నుంచి వచ్చే కాయలంత కారంగా మాత్రం ఉండవు. మరోవైపు మిరప చెట్టు ఆకులను సైతం ఫిలిపినో వంటకంలో ఆకుకూరలు రూపంలో వండుతారు, అక్కడ వారు దీన్ని దహోన్ఎన్గ్ సిలీ (అక్షరబద్దంగా "మిరప పత్రాలు" అంటారు) అని పిలుస్తుంటారు. వారు దీన్ని టినోలాగా పిలిచే చికెన్ సూప్‌లో ఉపయోగిస్తారు. అలాగే కొరియన్ వంటకాల్లో ఈ మిరప పత్రాలను కించిలో ఉపయోగిస్తుంటారు. ఇక జపనీస్ వంటకంలో, ఆకుకూరల రూపంలో వీటిని వండుతుంటారు, దీంతోపాటు నిల్వచేయడం కోసం సుకుదానీ శైలిలో సైతం దీన్ని వండుతుంటారు.
మిరపకాయలనేవి అనేక వంటకాల్లో కనిపిస్తుంటాయి. ఈ వ్యాసంలో ఎక్కడో ఒకచోట పేర్కొన్న పేర్కొన్న వంటకాలు మినహా కొన్ని ప్రసిద్ధ వంటకాలు గురించి కింద పేర్కొనడమైనది:
ఘాటైన సాస్‌ల తయారీ కోసం తాజా లేదా ఎండిన మిరపకాయలను ఉపయోగిస్తుంటారు. సీసాల్లో సేకరించి ఉంచే ఈ పరిమళభరిత సాస్‌‌ని ఇతర పదార్థాలకి ఘాటుదనాన్ని ఆపాదించడం కోసం వాటిలో కలిపేందుకు ఉపయోగిస్తుంటారు. మధ్యప్రాచ్యానికి చెందిన హరిస్సా, జపాన్‌కి చెందిన లా యూ (లేదా రాయు), థాయిలాండ్‌కు చెందిన శ్రీరాచ లాంటి వంటకాలతో సహా అనేక వంటకాల్లో ఈ రకమైన ఘాటైన సాస్ ఉపయోగం కనిపిస్తుంది.
మనస్తత్వశాస్త్రం
left|thumb|కరేబియన్ మార్కెట్‌లో కొలువుదీరిన స్కాట్చ్ బొన్నెట్ మిరపకాయలు
మిరపకాయను తినడాన్ని జపాన్‌లో ఒక యుద్ధ వీరుని కార్యక్రమంగా చూడబడుతుంది. మిరపకు సంబంధించిన ఘాటుదనం వ్యక్తిగతమైన భయాన్ని, మానసికమైన శూన్యతను కలిగించడమే అందుకు కారణం. మిరపకాయలను తినేందుకు తమనితాము బలవంతపెట్టుకోవడం ద్వారా యుద్ధవీరుల మానసిక స్థితి బలీయంగా మారడంతో పాటు యుద్ధక్షేత్రంలోకి అడుగుపెట్టిన సమయంలో అజేయంగా భావించేందుకు సైతం ఉపకరిస్తుంది. మరోవైపు మిరపకాయలను ఆరగించడమనేది కరాటే ఆటగాళ్ల విషయంలో ఒక ప్రసిద్ధ విషయంగా ఉంటోంది, తమ మనసు, నిర్ణయాన్ని బలీయంగా చేసుకునేందుకు వారు ఈ విధంగా చేస్తారు.
వైద్యపరంగా
ఆర్థరైటీస్ నొప్పి, హెర్పెస్ జోస్టర్ సంబంధిత నొప్పి, డయాబెటిక్ న్యూరోపతి, పోస్ట్‌మ్యాస్టెక్టోమీ నొప్పి,, తలనొప్పల నుంచి ఉపశమనం పొందే విషయంలో క్యాప్‌సైసిన్ అనేది ఒక సురక్షితమైన, ప్రభావవంతమైన స్థానిక నొప్పి నివారిణిగా పనిచేస్తుంది.
మంట పుట్టించే ఆయుధం
మిరపకాయల నుంచి తీసే క్యాప్‌సైసిన్‌ను ఘాతుక-రహిత ఆయుధం రూపంలో పిచకారీలాగా ఉపయోగిస్తారు.
పంట రక్షణ
ఏనుగుల దాడి నుంచి పంటను రక్షించే విషయంలో మిరప ఉపయోగాన్ని ఆఫ్రికా, దక్షిణాసియాల్లోని రైతులు బహు చక్కగా గుర్తించారు. ఏనుగులను పంటకు దూరంగా ఉంచేందుకు కంచె మీద, ఇతర నిర్మాణాల మీద మిరపకాయలను చల్లుతారు. ఏనుగులు పొడవైన, సున్నితమైన ఘ్రాణ అవయవం, నాసికా వ్యవస్థను కలిగి ఉండడం వల్ల మిరపకాయలను వాసన చూసిన సమయంలో ఏనుగులు అసౌకర్యానికి గురికావడంతో పాటు అవి పంటలను తినకుండా దూరంగా వెళ్లిపోవడం జరుగుతుంది. ఈ కారణంగా ప్రజలకు, ఏనుగులకు మధ్య ప్రమాదకరమైన భౌతిక సంఘర్షణ తలెత్తే అవకాశాలు తగ్గించబడే అవకాశం కూడా ఉంది.
ఆహార రక్షణ
తక్కువ ఘ్రానశక్తి కారణంగా పక్షులు మిరపఘాటుకు తక్కువగానే గురికావడం వల్ల పక్షుల విత్తనాల (పరిణామాత్మక ఉపయోగాలను కింద చూడండి) నుంచి క్షీరద సంబంధిత జంతువును దూరంగా ఉంచేందుకు ఇది ఉపయోగపడగలదు.
పోషక విలువ
ఎర్ర మిరప అధిక మొత్తంలో విటమిన్ సి, కెరోటిన్ (ప్రోవిటమిన్ ఎ) ను కలిగి ఉంటుంది. పసుపు, ప్రత్యేకించి పచ్చని మిరప రకాలు (ఇవి ప్రత్యేకించి పక్వానికి రాని ఫలాలు) మాత్రం పై రెండు అంశాలను గణనీయమైన స్థాయిలో తక్కువగా కలిగిఉంటాయి. మరోవైపు మిరపలో పైన చెప్పిన అంశాలే కాకుండా, అత్యధికభాగం బి విటమిన్లు,, విటమిన్ బి6 లాంటివి సంవృద్ధికరంగా ఉంటాయి. అలాగే పొటాషియం, మెగ్నీషియం,, ఇనుము లాంటివి కూడా అత్యంత పెద్ద మొత్తంలో ఉంటాయి. మిరపలో ఎక్కువగా ఉండే విటమిన్ సి అనేది భోజనంలో భాగమైన బీన్స్, ధాన్యాల నుంచి హీమ్ రహిత ఇనుముని శరీరం గ్రహించే తీరుని సైతం అధికం చేస్తుంది.
thumb|left|నేపాల్‌లో కాట్మండులో ఎండబెట్టిన మిరపకాయలు
పరిణామాత్మక ఉపయోగాలు
క్యాప్‌సైసిన్ విషయంలో క్షీరదాలు మాదిరిగానే పక్షులు కూడా అదేరకమైన సూక్ష్మగ్రాహత్యను కలిగిలేవు, ఎందుకంటే క్షీరదాల విషయంలో క్యాప్‌సైసిన్ అనేది ఒక ప్రత్యేకమైన నొప్పి గ్రాహకాన్ని లక్ష్యంగా చేసుకుంటుంది. మిరపకాయలు పండే ప్రాంతంలో పక్షులు వాటిని ఏమాత్రం భయం లేకుండా తినేస్తుంటాయి. పక్షుల కారణంగా మిరపకాయల్లోని విత్తనాలు ఇతర ప్రాంతాలకు పంపిణీ అవుతుంటాయి. మిరప పండ్లను తిన్న సమయంలో పక్షులు విత్తనాలను వదిలేస్తుంటాయి, అలాగే పక్షి నోటిలోకి ప్రవేశించిన మిరప విత్తనాలు ఏవిధంగానూ రూపం మారకుండానే వాటి జీర్ణవ్యవస్థ మార్గం ద్వారా ప్రయాణించి వెలుపలికి వచ్చేస్తాయి. ఈ రకమైన సంబంధం అనేది రక్షణాత్మక క్యాప్‌సైసిన్‌కు సంబంధించిన పరిణామాత్మకతను పెంపొందించి ఉండవచ్చు. కాబట్టే ఉడుతలు, ఇతర క్షీరదజాతికి చెందిన చిన్న జంతువులు మిరపకాయలను తినకుండా నిరుత్సాహపర్చడంతో పాటు పక్షులను సైతం నిరుత్సాహపరిచేందుకు పక్షులు తినే గింజల్లో ఉండే విత్తనాలను శుద్ధి చేయడానికి ఈ పదార్థం ఆధారంగా తయారయ్యే ఉత్పత్తులు అమ్ముడయ్యాయి. వివిధ రకాల కీటకాల ద్వారా బయటి చర్మానికి గాట్లు పెట్టడం ద్వారా శరీరంలోకి ప్రవేశించే మైక్రోబియల్ ఫంగి విషయంలోనూ క్యాప్‌సైసిన్ అనేది రక్షణాత్మక యంత్రాంగాన్ని కలిగి ఉంటుంది.
అక్షరక్రమం, ఉపయోగం
మరోవైపు ఆంగ్లంలో చిల్లీగా పిలవబడే మిరపమొక్కకు చిలీ దేశం పేరుకు మధ్య ఎలాంటి సంబంధం లేదు. క్యూచువా చిన్ ("శీతల"), చిలి ("మంచు"), లేదా చిల్లీ ("భూభాగం అంతమయ్యే చోటు") అనే అర్థం నుంచి ఈ దేశం పేరు ఉద్భవించింది. చిలీ, ప్యూర్టో రికో రెండూ కూడా స్పానిష్ మాట్లాడే దేశాలు. ఈ రెండు దేశాల్లో టైనో మూలానికి చెందిన పదమైన అజి అనే పదాన్ని మిరపకాయలను సూచించడానికి ఉపయోగిస్తుంటారు.
మరోవైపు మిరపకాయలను సూచించేందుకు పెప్పర్ అనే పదం ఉపయోగించడం గురించి కూడా కొంత అనంగీకారం వ్యక్తమమవుతోంది. ఎందుకంటే పెప్పర్ అనేది నిజానికి పైపెర్ తరగతికి చెందినదే తప్ప క్యాప్సికమ్‌కు చెందినది కాదు; అయినప్పటికీ, ఈ రకమైన పదప్రయోగం ఆక్స్‌ఫర్డ్ ఇంగ్లీష్ డిక్షనరీ (పెప్పర్ యొక్క అర్థంలో), మెర్రియమ్-వెబ్‌స్టర్‌లతో సహా అంతేకాకుండా పెప్పర్ అనే పదాన్ని సాధారణంగా వృక్షశాస్త్ర, పాకశాస్త్ర రంగాల్లో వివిధ రకాల మిరపకాయలన్ని సూచించేందుకు ఉపయోగించబడుతోంది.
మిరపకాయ (చిల్లీ పెప్పర్) అనేది సొలనేసి కుటుంబం, సొలనేసి లోని మిరప కాప్సికమ్ తరగతికి చెందిన మొక్కలకు కాచే ఒక పండు. మిరపకాయలనేవి మొదట అమెరికాల్లో వెలుగుచూశాయి. కొలంబియన్ ఎక్ఛేంజ్ తర్వాత, మిరపకాయలకు సంబంధించిన అనేక రకాలు ప్రపంచవ్యాప్తంగా విస్తరించడంతో పాటు ఆహారం, ఔషధాల తయారీల్లో ఉపయోగించడం ప్రారంభమైంది.
మిరపకాయను తలచుకోగానే అది ఇచ్చే కారపు రుచి, ఘాటు గుర్తుకు వస్తుంది .. కాని మిరప లేకుండా వంట సాగదు, పచ్చి, పండు, ఎండు మిరప లను మనము వాడుతాం. మిరప భారతీయ మొక్క కాదు. మన వారు కారం కోసం మిరియం వాడేవారు.
వైద్యపరంగా : తగు మోతాదు లో మిరప కాయలను గాని మిరప గుండను గాని వాడితే :
ఆర్థరైటీస్ నొప్పి, హెర్పెస్ జోస్టర్ సంబంధిత నొప్పి, డయాబెటిక్ న్యూరోపతి, పోస్ట్‌మ్యాస్టెక్టోమీ నొప్పి,, తలనొప్పల ........ నుంచి ఉపశమనం పొందే విషయంలో క్యాప్‌సైసిన్ అనేది ఒక సురక్షితమైన, ప్రభావవంతమైన స్థానిక (Local) నొప్పి నివారిణిగా పనిచేస్తుంది.
దీనిలో ఉండే "కాప్సాసిన్(Capsaicin)" కీళ్ళ నొప్పులు, తలనొప్పి, మున్నగు నొప్పులను తగ్గిస్తుంది. కాన్సర్ కణాలను నాశనం చేస్తుంది. స్థూల కాయం ఉన్నా వాళ్లుకి బరువు తగ్గెండుకు ఉపయోగపడుతుంది. పాంక్రియాస్ లోని నరాలు పై పనిచేసి ఆ కణాలు insulin తయారు చేసేందుకు దోహదపడుతుంది. కొలెస్టిరాల్ ను తగ్గిస్తుంది, అన్నంతో కనిపి తింటే ఆకలి తగ్గి మధుమేహ ఉన్నా వారికి, ఉబకాయం గల వారికి మేలుచేస్తుంది. భారతీయత, భారతీయ వంటకాలు వీటి గురించి ప్రస్తావన వచ్చినప్పుడు ఎవరికైనా గుర్తుకు వచ్చేది మిరప, పచ్చిమిర్చి, పండు మిర్చి ఇవి రెండూ భారతీయ వంటకాల్లో కీలక స్థానం పోషిస్తాయి. నాలుగు వందల ఏళ్ల క్రితం భారతీయులకి మిరప తెలియదు. ఆ రోజుల్లో కారం రుచి కోసం మిరియాల మీదనే ఆధారపడేవాళ్లు. పొడవుగా, మెలికలు తిరిగి వాడిగా కనిపించే మిరపను చూసి, తేలులాగా కుడుతుందని భావించేవారు. పోర్చుగీసు వారు భారతదేశానికి మిరపను పరిచయం చేశారు. తరువాతి కాలంలో ఇది భారతీయ సంస్కృతిలో ఇమిడిపోయింది.
మిరపలోని గుణాలను బట్టి ఆయుర్వేదం దీనిని కటువీర, రక్తమిర్చి, పిత్తకారిణి, లంక తదితర పేర్లతో వ్యవహరిస్తుంది. మిరప చెట్టులో అనేక రకాలున్నాయి. ముఖ్యంగా తెల్లపువ్వులు కలిగిన మొక్క మొదటిరకం. దీనిలో తీక్షణత ఎక్కువ. ఆకుపచ్చని పువ్వులు కలిగినది రెండవ రకం. దీనిలో తీక్షణత తక్కువ. మిరప పండ్లు, కాయల్లో చాలా తేడాలున్నాయి. ఆకారాన్నిబట్టి, ఆకృతిని బట్టి, రంగును బట్టి, రుచిలో తీక్షణతను బట్టి మిరపకాయలు, పండ్లు రకరకాలుగా లభిస్తున్నాయి. అవసరాన్నిబట్టి వీటిని వాడుతుంటారు. మిరపలో ‘క్యాప్పైసిన్’ అనే పదార్థం తాలూకు మొత్తాన్నిబట్టి దీని తీక్షణత ఆధారపడి ఉంటుంది. మిరపలోని ఘాటుదనం లాలాజలాన్ని ప్రేరేపిస్తుంది. లాలాజలంలో పిండి పదార్థాలను పచనం చెందిందే సెలైవరీ ఎమైలేజ్ ఉంటుంది. ఈ కారణంగానే భక్ష్యాలను వండేటప్పుడు మిరపను తగలనిస్తే, అవి చక్కగా జీర్ణమవుతాయి. మిరపలో విటమిన్-ఎ, విటమిన్-సి తదితర పదార్థాలుంటాయి. ఇవి ఆరోగ్యానికి హితం చేస్తాయి. మిరప శరీరంలో పేరుకుపోయిన విష తత్వాలను నిర్వీర్యపరుస్తుంది. ముఖ్యంగా పెద్ద పేగులో సంచితమైన హానికర విష రసాయనాలను శుభ్రం చేస్తుంది. అలాగే మిరప రక్తశోధకంగా కూడా పనిచేస్తుంది. మద్రాస్‌కి చెందిన కేన్సర్ రీసెర్చ ఇన్‌స్టిట్యూట్ పచ్చిమిర్చిలో కేన్సర్‌ను నిరోధించే అంశాలు పుష్కలంగా ఉన్నట్లు ధ్రువీకరించింది.
గృహ చికిత్సలు
గొంతు బొంగురు (స్వర భంగం) --ఒక టీ స్పూన్ పంచదారను, ఒకటి రెండు బాదం గింజలను, ఒక పండు మిరపకాయను కలిపి దంచండి. దీనిని చిన్నచిన్న ఉండలుగా తయారుచేసి తీసుకుంటే గాయకులకు, ఉపన్యాసకులకు, టీచర్లకు, లెక్చరర్లకి గొంతు బొంగురు సమస్య తగ్గుతుంది.
కడుపు నొప్పి—100 గ్రాముల బెల్లంలో ఒక గ్రాము ఎర్ర మిరప పొడిని కలిపి చిన్నచిన్న మాత్రలుగా తయారుచేసి నీళ్లతో తీసుకుంటే కడుపునొప్పి తగ్గుతుంది. అర గ్రాము ఎండు మిరప పొడిని 2 గ్రాముల శొంఠి చూర్ణంతో కలిపి తీసుకుంటే అజీర్ణం, కడుపునొప్పి తగ్గుతాయి.
అరుచి—125 గ్రాముల మిరపగింజలను అర కిలో నువ్వుల నూనెలో వేసి చిన్న మంట మీద గింజలు మాడిపోయే వరకూ వేడి చేయండి. తరువాత వడపోసి సీసాలో నిల్వ చేసుకోండి. మిరప గింజల తైలం సిద్ధమవుతుంది. శరీరంలో వేడి పెరిగిపోవటం, పైత్యం పెరగటం వంటి సమస్యల వల్ల ఆహార పదార్థాల రుచి తెలియకపోతుంటే, ఆకలి తగ్గితే, ఈ మిరప గింజల తైలాన్ని 5 నుంచి 30 చుక్కలు ఒక టీస్పూన్ పంచదారతో కలిపి తీసుకోండి. దీంతో ఆకలి పెరుగుతుంది.
కలరా (వాంతులు, విరేచనాలు) --మిరప గింజలను చెరిగి శుభ్రం చేసి, మెత్తగా పొడిచేసి గుడ్డతో వస్తగ్రాళితం చేయండి. దీనిని ఒక చిటికెడు తీసుకొని చిటికెడు కర్పూరం, చిటికెడు పొంగించిన ఇంగువ పొడిని కలిపి, తగినంత తేనె కలిపి తీసుకోండి. లేదా వీటి మిశ్రమాన్ని 125 మిల్లీగ్రాముల మాత్రలుగా చేసి నిల్వ చేసుకొని ప్రతి రెండు గంటలకూ ఒక్కోటి చొప్పున నీళ్లతో వేసుకుంటే కలరా వ్యాధిలో నాడి తగ్గిన సందర్భాల్లో నాడి వేగం పెరుగుతుంది.
నల్ల మందు, పొంగించిన ఇంగువ వీటిని సమంగా కలిపి 125 మి.గ్రా. మాత్రలుగా చేయండి. దీనిని మిరప కషాయంతో తీసుకుంటే కలరా వ్యాధి తగ్గుతుంది. 125 గ్రాముల మిరపకాయలను అర కిలో నువ్వుల నూనెలో వేసి చిన్న మంట మీద గింజలు మాడిపోయే వరకూ వేడి చేయండి. తరువాత దించి వడపోసి నిల్వ చేసుకోండి. మిరప తైలం సిద్ధం. కలరాలో విరేచనాలు, వాంతుల తరువాత ఈ తైలాన్ని పూటకు అర టీస్పూన్ మోతాదుగా రెండు మూడు పూటలు వాడితే మంచి ఫలితం కనిపిస్తుంది. ఎండు మిరపకాయల పొడిని తేనెతో కలిపి రేగు గింజలంత మాత్రలుగా తయారుచేసి పెట్టుకోండి. కలరా వ్యాధిగ్రస్థునికి గంటకో మాత్ర చొప్పున చన్నీళ్లతో ఇస్తే ప్రమాదం నుంచి బయటపడతాడు.
మధుమేహం --మిరియం తైలాన్ని రెండు మూడు చుక్కలు లస్సీతోకలిపి తీసుకుంటే మూత్రంలో మంట, మూత్రంలో సుద్ద పోవటం వంటి సమస్యలు తగ్గుతాయి.
మూత్రంలో మంట--3 గ్రాముల ఈసబ్‌గోల్ గింజల పొడిని మూడు నాలుగు చుక్కలు మిరప తైలంతో కలపండి. దీనిని నీళ్లకు కలిపి కషాయం తయారుచేసి తీసుకుంటే పైత్యం కారణంగా వచ్చిన మూత్రంలో మంట తగ్గుతుంది.
ఎగ్జిమా, దురద, కీళ్లనొప్పి, కుక్కకాటు, కందిరీగ కాటు వంటి సమస్యల్లో మిరప పండ్ల తైలాన్ని పై పూతగా వాడుకుంటే మంచి ఫలితం కనిపిస్తుంది.
బాహ్య లింకులు
వర్గం:మిరపకాయలు వర్గం:ఔషధ మొక్కలు వర్గం:అమెరికా నుండి ఆవిర్భవించిన పంటలు వర్గం:సొలనేసి వర్గం:శుద్ధి చేసిన యాంత్రిక అనువాద వ్యాసాలు వర్గం:ఈ వారం వ్యాసాలు
ఉన్నవ విజయలక్ష్మి
ఉన్నవ విజయలక్ష్మి ప్రఖ్యాత తెలుగు రచయిత్రి. గృహలక్ష్మి స్వర్ణకంకణ గ్రహీత.
రచనలు
ఈమె రచనలు పారిజాతమ్‌, తెలుగు స్వతంత్ర, యువ, భారతి, నవోదయ, రచన, అంజలి, ప్రజామత, ఆంధ్రపత్రిక, ఆంధ్రప్రభ, పుస్తకం, అభ్యుదయ, వసుధ, ఆవలితీరం, ప్రగతి, ఇండియా టుడే, జయంతి, తరుణ తదితర పత్రికలలో ప్రచురింపబడ్డాయి.
ఈమె వ్రాసిన పుస్తకాలు కొన్ని:
మూలాలు
వర్గం:1928 జననాలు వర్గం:తెలుగు రచయిత్రులు వర్గం:తెలుగు నవలా రచయితలు వర్గం:గృహలక్ష్మి స్వర్ణకంకణము గ్రహీతలు
అముద్రిత గ్రంథ చింతామణి
ఆశయాలు
పూండ్ల రామకృష్ణయ్య ఈ పత్రిక ఉద్దేశాలను తొలి సంచికలో క్రింది విధంగా పద్యరూపంలో తెలిపాడు. తోరపు నూలు పగ్గములతోఁ బదిలంబుగఁ గట్టి పెట్టెలు జేరుప నందు జీర్ణదశఁ జెంది మొగిఁ గ్రిమి కీటకచ్ఛటా పూరితమై వృధాసెడు నముద్రిత పుస్తక పంక్తి నెంతయున్ గూరిమి మీఱ నచ్చునను గూర్చుట నల్లదె పత్రికాకృతిన్
కృపి
alt=Krepa-kl.jpg|thumb|కృపి కృపి (Krupi) మహాభారతంలోని పాత్ర. ఈమె కృపాచార్యుని సోదరి, ద్రోణుని భార్య..
అముద్రిత గ్రంథ చింతామణి
చరిత్ర
నెల్లూరులోని విక్టోరియా ముద్రాక్షరశాలలో ముద్రించబడిన ఈ పత్రిక ప్రారంభించే సమయానికి పూండ్ల రామకృష్ణయ్య వయసు పాతిక సంవత్సరాలు మాత్రమే. అంత చిన్న వయసులోనే వీరనాగయ్య ఒడయరు సహాయ సంపాదకత్వంలో వెంకటగిరి మహారాజా గోపాలకృష్ణ యాచేంద్ర బహద్దరు ఆర్థిక సహకారంతో ఈ పత్రికను ప్రారంభించాడు. నాలుగు సంవత్సరాలు పత్రిక నడచిన తరువాత ఎందువల్లనో వీరనాగయ్య పత్రిక నుంచి తప్పుకున్నాడు. అయినా పూండ్ల రామకృష్ణయ్య ఒక్కడే ఈ పత్రికను నిరాటంకంగా తను మరణిచేంత వరకూ అంటే 1904, జూన్ నెల వరకు ఈ పత్రికను నడిపాడు.
కృపి
జననం
శరధ్వంతుడు ఒక రాజు. ధనుర్విద్య ఇతనికి పుట్టుక తోనే ప్రాప్తించింది. కొంతకాలం తపస్సు చేసి అన్ని యుద్ధవిద్యల్లో ఆరితేరాడు. ధనుర్విద్యలో తిరుగులేని మహావీరుడైనాడు. ఇంద్రుడు అద్భుత సౌందర్య రాశియైన జలపది అనే దేవకన్యను ఆయన బ్రహ్మచర్యాన్ని ఆటంకపరచేందుకు నియమించాడు. మహా సౌందర్యవతి అయిన ఆమెను చూచినదే సత్యధృతి చేతిలోని విల్లమ్ములు జారి క్రిందపడ్డాయి. అది గ్రహించి తన కామోద్రేకమును నిగ్రహించుకొనెను. కాని, అతనికి రేతః పతనమై ఆ వీర్యము రెల్లుగడ్డిలో పడెను. అది రెండు భాగములై అందులోనుంచి ఒక బాలుడు, ఒక బాలిక జన్మించారు.
అముద్రిత గ్రంథ చింతామణి
చరిత్ర
అముద్రితంగా తాళపత్ర్రాల రూపంలో పడిఉన్న అనేక తెలుగు గ్రంథాలను పత్రికలో ప్రచురించడం సంకల్పమైనప్పటికీ ప్రారంభం నుండి ఈ పత్రిక విమర్శలకు, చర్చలకు కూడా వేదిక అయ్యింది. చాటుపద్యాల ప్రచురణ మొదటిసారిగా ఈ పత్రికలోనే ప్రారంభమైంది. సమస్యాపూరణలు కూడా ఈ పత్రికలో ప్రచురింపబడ్డాయి. ఈ పత్రికలో మొదటి నాలుగు పుటలలో మయూఖము అనే శీర్షిక వెలువడేది. బిల్వేశ్వరీయము, ఆంధ్ర కుమారసంభవము, బ్రహ్మవిద్య, రామరాజీయము, రుక్మిణీపరిణయము, పాకశాస్త్రము, సునందినీ పరిణయము, ప్రతాపరుద్రీయ నాటకము మొదలైన కృతులపై విమర్శలు ఈపత్రికలో వెలువడ్డాయి. వేదము వేంకటరాయశాస్త్రి, మండపాక పార్వతీశ్వరశాస్త్రి వంటి పండితుల సహాయ సహకారాలు ఈ పత్రికకు లభించాయి.
కృపి
జననం
కొంతకాలమునకు శంతన మహారాజు వేటాడుచు అక్కడికి వచ్చి వారిని చూచి తన బిడ్డలుగా పెంచుకొన్నాడు. వారికి జాతక కర్మాది సంస్కారములు గావించి తనచే కృపతో పెంచబడ్డారు కావున వారికి కృపుడు, కృపి అని నామకరణము చేయించాడు. కృపుడు విలువిద్యయందు పరమాచార్యుడై భీష్ముని ప్రార్థనమున కౌరవ పాండవులకు గురువు అయ్యాడు. కృపిని ద్రోణాచార్యుడు పరిణయం చేసుకున్నాడు. వీరికి కలిగిన పుత్రుడే అశ్వత్థామ.
అముద్రిత గ్రంథ చింతామణి
పత్రికా ప్రశంస
ఈ పత్రికను గురించి పలు సమకాలీన పత్రికలు, పండితులు ప్రశంసించారు. వాటిలో కొన్ని:
కృపి
మూలాలు
వర్గం:పౌరాణిక మహిళలు వర్గం:పురాణ పాత్రలు
అముద్రిత గ్రంథ చింతామణి
మూలాలు
వర్గం:తెలుగు పత్రికలు వర్గం:తెలుగు మాసపత్రికలు వర్గం:1885 స్థాపితాలు
చెరువు మాధవరం రైల్వే స్టేషను
చెరువు మాధవరం రైల్వే స్టేషను  ఆంధ్రప్రదేశ్‌ లోని కృష్ణా జిల్లా లోని చెరువు మాధవరం వద్ద ఉన్న ఒక భారతీయ రైల్వే స్టేషను. జి. కొండూరు మండలంలో చెరువు మాధవరం ఒక పెద్ద గ్రామం. ఇది అతిపెద్ద జనాభాను కలిగి ఉంది. సమీపంలోని రాతి కొండల వద్ద క్వారీ చేయడం కోసం ఇది ప్రసిద్ధి చెందింది. సమీపంలోని మునగపాడు గ్రామ పంచాయతీ ఈ గ్రామ పంచాయితీతో కలసి ఉంది. ఇది దక్షిణ మధ్య రైల్వే యొక్క విజయవాడ రైల్వే డివిజను పరిధిలోకి వస్తుంది. ఇది న్యూ ఢిల్లీ-చెన్నై మెయిన్ లైన్ లోని కాజీపేట్-విజయవాడ విభాగంలో ఉంది.
బయటి లింకులు
వర్గం:కృష్ణా జిల్లా రైల్వేస్టేషన్లు వర్గం:విజయవాడ రైల్వే డివిజను స్టేషన్లు వర్గం:భారతదేశపు రైల్వే స్టేషన్లు
అనగనగా ఓ కుర్రాడు
అనగనగా ఓ కుర్రాడు 2003 ఆగస్టు 15న విడుదలైన తెలుగు సినిమా. శ్రీ సాయి ఊహా క్రియేషన్స్ పతాకంపై కట్టా రాంబాబు నిర్మించిన ఈ సినిమాకు ఎల్.పి.రామారావు దర్శకత్వం వహించాడు. రోహిత్, రేఖ వేదవ్యాస్, రాజీవ్ కనకాలలు ప్రధాన తారాగణంగా నటించిన ఈ సినిమాకు చక్రి సంగీతాన్నందించాడు.
సిక్కిం ముఖ్యమంత్రులు
భారత రాజ్యాంగం ప్రకారం రాష్ట్ర ముఖ్యమంత్రిని గవర్నరు నియమిస్తారు. రాజ్యాంగం ప్రకారం గవర్నరే రాష్ట్ర పరిపాలకుడు అయినప్పటికి ఆయనకు ఎటువంటి పరిపాలనాధికారాలు ఉండవు. సిక్కిం శాసనసభకు ఎన్నికల తరువాత, రాష్ట్ర గవర్నర్ సాధారణంగా మెజారిటీ సీట్లు ఉన్న పార్టీని (లేదా సంకీర్ణాన్ని) ప్రభుత్వాన్ని ఏర్పాటు చేయడానికి ఆహ్వానిస్తారు. అసెంబ్లీకి సమిష్టిగా బాధ్యత వహించే మంత్రుల మండలి ముఖ్యమంత్రిని గవర్నర్ నియమిస్తాడు. అసెంబ్లీ విశ్వాసం దృష్ట్యా, ముఖ్యమంత్రి పదవీకాలం ఐదేళ్లు.
మూలాలు
వర్గం:సిక్కిం వర్గం:సిక్కిం ముఖ్యమంత్రులు
ములుగు మండలం (ములుగు జిల్లా)
ములుగు మండలం, తెలంగాణ రాష్ట్రం, ములుగు జిల్లాకు చెందిన మండలం.
వరంగల్ జిల్లా నుండి జయశంకర్ జిల్లాకు
లోగడ ములుగు గ్రామం/ మండలం, వరంగల్, ములుగు రెవిన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు,మండలాల ఏర్పాటులో భాగంగా (ములుగు) మండలాన్ని (1+17) పద్దెనిమిది గ్రామాలుతో కొత్తగా ఏర్పడిన జయశంకర్ భూపాలపల్లి జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది. .
జయశంకర్ జిల్లా నుండి ములుగు జిల్లాకు
2019 ఫిబ్రవరి 16 న ప్రభుత్వం ములుగు జిల్లాను ఏర్పాటు చేసింది.మరో 9 మండలాలతో పాటు ములుగు మండలాన్ని కూడా కొత్త జిల్లాలోకి చేర్చారు.
గణాంకాలు
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 362 చ.కి.మీ. కాగా, జనాభా 61,741. జనాభాలో పురుషులు 31,197 కాగా, స్త్రీల సంఖ్య 30,544. మండలంలో 16,136 గృహాలున్నాయి.
మండలంలోని రెవెన్యూ గ్రామాలు
గమనిక:నిర్జన గ్రామాలు రెండు పరిగణనలోకి తీసుకోలేదు.
డాంగిల్
డాంగిల్ అనేది కంప్యూటర్ లేదా ఇతర ఎలక్ట్రానిక్ పరికరానికి కనెక్ట్ అయ్యే చిన్న హార్డ్‌వేర్ పరికరం మరియు అదనపు కార్యాచరణను అందిస్తుంది. డాంగిల్‌లు సాధారణంగా సాఫ్ట్‌వేర్ లేదా డాంగిల్ లేకుండా అందుబాటులో లేని ఫీచర్‌లను ఎనేబుల్ చేయడానికి లేదా సిస్టమ్‌కు అదనపు భద్రతను అందించడానికి ఉపయోగించబడతాయి. ఉదాహరణకు, వినియోగదారుని ప్రమాణీకరించడానికి లేదా వీడియో ఎడిటింగ్ లేదా CAD సాఫ్ట్‌వేర్ వంటి సాఫ్ట్‌వేర్ ప్రోగ్రామ్‌కు సురక్షిత ప్రాప్యతను అందించడానికి డాంగిల్‌ని ఉపయోగించవచ్చు. డాంగిల్ లైసెన్స్ పొందిన పరికరంలో ఉపయోగించబడుతుందని ధృవీకరించడానికి సాఫ్ట్‌వేర్ ఉపయోగించే ప్రత్యేక గుర్తింపు కోడ్‌ని కలిగి ఉండవచ్చు. డాంగిల్స్ USB డాంగిల్స్, బ్లూటూత్ డాంగిల్స్ లేదా వైర్‌లెస్ డాంగిల్స్ వంటి వివిధ రూపాలను తీసుకోవచ్చు. కొన్ని డాంగిల్‌లకు అవి కనెక్ట్ చేయబడిన పరికరంలో డ్రైవర్‌లు లేదా సాఫ్ట్‌వేర్‌లను ఇన్‌స్టాల్ చేయడం అవసరం కావచ్చు, మరికొన్ని ప్లగ్-అండ్-ప్లే కావచ్చు. ప్లగ్-అండ్-ప్లే విధానం ఉన్న డాంగిల్ ని వినియోగించేందుకు ప్రత్యేకంగా సాఫ్ట్‌వేర్ ను ఇన్‌స్టాల్ చేయనవసరముండదు, యుఎస్‌బి లో పెట్టిన వెంటనే దానికద్దే తనకు సంబంధించిన సాఫ్ట్‌వేర్ ను ఇన్‌స్టాల్ చేసుకొని పనిచేస్తుంది.
ఇక్కడ డాంగిల్స్ యొక్క కొన్ని ఉదాహరణలు ఉన్నాయి:
మూలాలు
వర్గం:కంప్యూటర్ పెరిఫెరల్స్
ఫ్లిప్పర్ (1996 సినిమా)
ఫ్లిప్పర్ (ఆంగ్లం: Flipper) 1996లో అలాన్ షాపిరో వ్రాసి దర్శకత్వం వహించిన ఒక అమెరికన్ యాక్షన్-అడ్వెంచర్ చిత్రం. ఈ చిత్రం 1963లో ఇదే పేరుతో విడుదలైన 1963 చిత్రం యొక్క పునర్నిర్మాణం. పాల్ హోగన్, ఎలైజా వుడ్ ప్రధాన పాత్రధారులు. ఈ సినిమా ఫ్లోరిడా కీస్ లో నివసించే తన మామతో వేసవి గడిపేందుక వచ్చిన ఒక బాలుని కథ. ఇది మరో బోరుకొట్టే వేసవి అని అనుకొని ఫ్లోరిడా కీస్‌కు అనాసక్తితో వచ్చిన కుర్రాడు ఒక అనాథ డాల్ఫిన్ ను కలుసుకొవటంతో జీవితం ఆసక్తికరంగా తయారౌతుంది. డాల్ఫిన్ కు ఫ్లిప్పర్ అని పేరుపెట్టి దానితో స్నేహం పెంచుకుంటాడు.
బయటి లింకులు
వర్గం:1996 తెలుగు సినిమాలు
కాస్టస్ ఇగ్నెయస్
కాస్టస్ ఇగ్నెయస్ అనే మొక్క శరీరంలోని ఇన్సులిన్ స్థాయిలను పెంచడంలో ఈ ఔషధ గుణాలు ఉన్న మొక్క సమర్థవంతంగా పని చేస్తుంది. అందువల్లే దీన్ని ‘ఇన్సులిన్ ప్లాంట్’ అని అంటారు. సాధారణంగా స్పైరల్ ఫ్లాగ్ అని పిలుస్తారు, కోస్టాసి కుటుంబానికి చెందినది. ఇన్సులిన్ మొక్కను మొట్టమొదటిగా అమెరికాలో కనుగొన్నారు. అక్కడ ఈ మొక్క విరివిగా లభిస్తుంటుంది. దక్షిణ, మధ్య అమెరికా నుండి భారతదేశంలో కొత్తగా ప్రవేశపెట్టిన మొక్క. ఇది శాశ్వత, నిటారుగా, విస్తరించే మొక్క, ఇది రెండు అడుగుల ఎత్తుకు చేరుకుంటుంది,వరుసగా అమర్చిన ఆకులు ఆకర్షణీయమైన పువ్వులతో ఉంటుంది. ఈ పెద్ద, మృదువైన, ముదురు ఆకుపచ్చ ఆకుల యొక్క దిగువ భాగాలలో లేత ఊదా రంగు ఉంటుంది. ఆకులు కాండం చుట్టూ వృత్తాకారంగా అమర్చబడతాయి. ఈ మొక్క చాలా వేగంగా పెరుగుతుంది. కాండం కోయడం ద్వారా మరో మొక్క చేయబడుతుంది. దీనికి సూర్యరశ్మి అవసరం అయితే, ఇది స్వల్పంగా నీడఉండే ప్రాంతాల్లో కూడా పెరుగుతుంది. దీనిని సంప్రదాయ వైద్యంలో ను, ఇతర చోట్లా అలంకారికఉపయోగం కోసం భారతదేశంలో సాగు చేస్తున్నారు.alt=కాష్టస్ ఇగ్నేయస్|thumb|ఇన్సులిన్ మొక్క
ఔషధ ఉపయోగాలు
సిద్ధ వైద్యంలో దీనిని కోస్టం అంటారు.దీనిని కాశ్మీర్, హిమాలయ ప్రాంతాల్లో దీన్ని సాగు చేస్తున్నారు. ఇది జింజర్లకు సంబంధించినది ఇది మొదట జింజిబెరేసి కుటుంబంలో భాగంగా ఉండేది. కానీ ఇప్పుడు కోస్టస్ జాతులు, ఆ తరగతికి చెందిన మొక్కలను ఒక స్వంత కుటుంబంగా కోస్టాసీగా తిరిగి వర్గీకరించారు. ఈ జాతి రైజోమ్ ద్వారా ప్రత్యుత్పత్తి చేస్తుంది, పక్షులు పండ్లను ఆహారంగా తీసుకున్నప్పుడు విత్తనాలను విసర్జిస్తుంది. కోస్టస్ ఉత్పత్తులను కొన్నిసార్లు కోస్టస్ కోమోసస్ అని పిలుస్తారు ఇవి ప్రకృతిలో తినదగినవి.వీటి పూల రేకులు పోషకాలతో కూడి తియ్యగా ఉంటాయి. ఈ మొక్క దక్షిణ భారతదేశంలో అలంకార మొక్కగా పెరుగుతుంది దీని ఆకులను  మధుమేహ చికిత్సలో ఆహార పదార్ధంగా ఉపయోగిస్తారు ఈ మొక్క లో ఉన్న  కోరోసాలిక్  ఆమ్లము శరీరంలో  ఇన్సులిన్  ను అదుపులో వుంచుతుంది. ఈ ఆకుల్లో ప్రోటీన్, ఐరన్, ఆకార్బిక్ యాసిడ్, ఎ-టోకోఫెరాల్, ß-కెరోటిన్, టెర్పెనాయిడ్ లు, స్టెరాయిడ్ లు, ఫ్లేవనాయిడ్స్ వంటి యాంటీ ఆక్సిడెంట్ కాంపోనెంట్లు అధికంగా ఉంటాయి. ఇది డయాబెటిస్‌ను నియంత్రించడానికి ఇది భారతదేశంలో ఉపయోగించబడుతుంది. ఇది రక్తంలో చక్కెర స్థాయిని అతి తక్కువ సమయంలో తగ్గించగలదు. అలాగే ఇన్సులిన్ పెరిగేలా చేస్తుంది. కొందరు ప్రజలు తమ రక్తంలో గ్లూకోజ్ తక్కువగా ఉండటానికి రోజూ ఒక ఆకు తింటున్నారు.మధుమేహం ఉన్న వారు ఈ మొక్కను ఉపయోగించాలనుకుంటే సొంత వైద్యం తీసుకోవడం కంటే కచ్చితంగా వైద్యులను సంప్రదించి సలహా తీసుకోవాలి.border|frameless|ఇన్సులిన్ మొక్క వీడియో |కుడి|320x320px|link=Special:FilePath/Costus_Igneus.webm
మూలాలు
వర్గం:ఔషధ మొక్కలు
ప్రపంచ రంగస్థల దినోత్సవం
ప్రపంచ రంగస్థల దినోత్సవం ప్రతి ఏట మార్చి 27న ప్రపంచవ్యాప్తంగా రంగస్థల కళాకారులచే జరుపబడుతున్న ఉత్సవం. ఇది 1961లో ఇంటర్నేషనల్‌ థియేటర్‌ ఇనిస్టిట్యూట్‌ వారిచే ప్రారంభించబడింది.
చరిత్ర
నాటకం సర్వజననీయం, సర్వకాలీనం. ప్రాముఖ్యత కలిగిన ప్రాచీన కళల్లో నాటక కళ ఒకటి. ఒక దేశం ప్రేరణా, ప్రమేయం లేకుండా ఈ నాటక కళ వివిధ దేశాల్లో విడివిడిగా ఎదిగింది. దాదాపుగా ఒకే కాలంలో పాశ్చాత్య దేశాల్లోనూ, భారతదేశంలోనూ నాటక ప్రక్రియ మొదలయ్యింది. కాలాన్ని బట్టీ, ప్రదేశాన్ని బట్టీ, సంస్కృతిని బట్టీ నాటకం రూపం మారుతుందేగానీ అంతర్లీనంగా దాని మూల సూత్రం మాత్రం అందరికీ ఒక్కటే ఉంటుంది. అందువల్లే నాటకం బహుళాదరణ పొందిన రంగస్థల ప్రక్రియగావిరసిల్లుతుంది. ప్రస్తుతమున్న నాటకం కాలక్రమేణా రూపం మార్చుకుంటా విశ్వజననీయమయ్యింది. దాని గుర్తుగానే ప్రపంచ రంగస్థల దినోత్సవం పుట్టింది.
1961లో వియన్నాలో ఇంటర్నేషనల్‌ థియేటర్‌ ఇనిస్టిట్యూట్‌ వారు నిర్వహించిన 9వ ప్రపంచ కాంగ్రెస్‌లో ఆనాటి అధ్యక్షుడు 'ఆర్వికివియా' ప్రపంచ రంగస్థల దినోత్సవ ప్రతిపాదన చేశాడు. సభ్యులందరూ ప్రతిపాదనను అంగీకరించారు. ఆ తరువాత ఏడాది పారిస్‌లో జరిగిన రంగస్థల సమాఖ్యలో పూర్తి స్థాయిలో మొదలయ్యింది.
రంగస్థల దినోత్సవం ప్రపంచమంతా విస్తరించి ఐక్యరాజ్య సమితి, యునెస్కో లచే ప్రాధాన్యత పొందింది. ఈ వేడుకలలో భాగంగా అన్ని దేశాల్లో జరుగుతున్న నాటకాలు, ప్రదర్శనలు, ప్రక్రియల ప్రమాణాలపై పరిశీలకులు, నాటక ప్రియులు వచ్చి సమీక్షించుకుంటారు. ప్రతి సంవత్సరం నాటకరంగంలో నిష్ణాతులైన ఒకరిని సమన్వయకర్తగా ఎంచుకొని, ప్రముఖుల మాటగా వారి మనోగత సారాన్ని ఆ సంవత్సరపు సందేశంగా రంగస్థల ప్రపంచానికి అందిస్తారు. 1962లో మొదటి ప్రపంచ రంగస్థల దినోత్సవ సందేశాన్ని జీన్ కాక్టే (ఫ్రాన్స్) అందించాడు.
మూలాలు
వర్గం:అంతర్జాతీయ దినములు వర్గం:తెలుగు నాటకరంగం వర్గం:ఉత్సవాలు వర్గం:దినోత్సవాలు
కుల్లినాన్ డైమండ్
కుల్లినాన్ డైమండ్ (Cullinan Diamond) అనేది 3,106.75 క్యారెట్ల (621.35 గ్రా) బరువును కలిగి ఉండిన ఒక పెద్ద జెమ్-క్వాలిటీ డైమండ్, ఇది 26 జనవరి 1905 న దక్షిణ ఆఫ్రికా లోని కుల్లినాన్ లో ప్రీమియర్ నెం. 2 గని వద్ద కనుగొనబడింది. దీనికి తరువాత గని యొక్క చైర్మన్, థామస్ కుల్లినాన్ పేరు పెట్టబడింది. ఇది యునైటెడ్ కింగ్‌డం యొక్క కింగ్ ఎడ్వర్డ్ VII కు తన 66వ పుట్టినరోజు సందర్భంగా బహుకరించబడింది. ఇది సానపెట్టి తీర్చిదిద్దిన అనేక రత్నాలలో అతిపెద్దది, సానపెట్టి తీర్చిదిద్దిన ఈ వజ్రానికి 530.4 క్యారెట్ల (106.08 గ్రా) వద్ద కుల్లినాన్ I లేదా స్టార్ ఆఫ్ ఆఫ్రికా అని పేరు పెట్టబడింది, ఇది ప్రపంచంలో అతిపెద్ద క్లియర్ కట్ వజ్రం.
వర్గం:వజ్రాలు
కల (సినిమా)
కల 2004, జూన్ 4న విడుదలైన తెలుగు సినిమా. ఈ సినిమాకు చిమ్మని మనోహర్ దర్శకత్వం వహించాడు.
పాటలు
ఈ చిత్రంలో మొత్తం 6 పాటలున్నాయి. వాటికి ఓరుగంటి ధర్మతేజ సంగీతం సమకూర్చాడు.
గోవర్థన్ రెడ్డి
గోవర్ధన్ రెడ్డి (గోవి) తెలంగాణ రాష్ట్రానికి చెందిన తెలుగు సినిమా దర్శకుడు. 2014లో వచ్చిన లవ్ యు బంగారమ్, 2016లో వచ్చిన తెలుగు తమిళ చిత్రం నాయకి లకు దర్శకత్వం వహించాడు.
జననం, విద్య
గోవర్ధన్ రెడ్డి తెలంగాణ రాష్ట్రం, సిద్ధిపేట జిల్లా, మిట్టపల్లి గ్రామంలో మే 5న జన్మించాడు. న్యాయవిద్యను పూర్తిచేసాడు.
సినిమారంగం
న్యాయవాదిగా ప్రాక్టీసు ప్రారంభించిన తరువాత, సినిమారంగంపై ఆసక్తితో 2004లో పట్టణ ఆధారిత గృహ కార్మికుల నేపథ్యంలో దృష్టి అనే షార్ట్ ఫిల్మ్‌కి దర్శకత్వం వహించాడు. దానికోసం 500 మందిని ఇంటర్వ్యూ చేశాడు. దీనిని వైఎస్ రాజశేఖర రెడ్డి ప్రారంభించాడు. హైదరాబాద్‌ లోని రవీంద్రభారతి లో ప్రదర్శించబడింది. తరువాత నేషనల్ డొమెస్టిక్ వర్కర్స్ మూవ్‌మెంట్ 3000 గృహ కార్మికుల సమావేశంలో ప్రదర్శించబడి, ఆ సంస్థ ఈ సినిమా హక్కులను కొనుగోలు చేసింది. తరువాత గోవర్థన్ రెడ్డి సామాజిక సమస్యల ఆధారంగా మరికొన్ని షార్ట్ ఫిల్మ్‌లు చేశాడు.
క్రియేటివ్ కమర్షియల్స్, మారుతి టాకీస్ బ్యానర్‌లో గోవర్థన్ రెడ్డి తన మొదటి సినిమా లవ్ యు బంగారమ్ కు దర్శకత్వం వహించాడు. ఈ చిత్రంలో రాహుల్ హరిదాస్, శ్రావ్య ప్రధాన పాత్రలు పోషించారు. రెండవ సినిమా హర్రర్ కామెడీ ద్విభాషా చిత్రం నాయకి. ఈ సినిమాలో అగ్ర కథానాయిక త్రిష నటించింది. ఇది 2016 జూలైలో తెలుగు, తమిళంలలో విడుదలైంది.
మూలాలు
వర్గం:జీవిస్తున్న ప్రజలు వర్గం:తెలుగు సినిమా దర్శకులు వర్గం:సిద్దిపేట జిల్లా వ్యక్తులు వర్గం:సిద్దిపేట జిల్లా రచయితలు వర్గం:సిద్దిపేట జిల్లా సినిమా నిర్మాతలు వర్గం:తెలంగాణ సినిమా దర్శకులు